Kontribuisaun seguransa sosiál integra iha sistema R-TiMOR hodi garante transparánsia | TATOLI Agência Noticiosa de Timor-Leste\nVARANDA EKONOMIA Kontribuisaun seguransa sosiál integra iha sistema R-TiMOR hodi garante transparánsia\nKontribuisaun seguransa sosiál integra iha sistema R-TiMOR hodi garante transparánsia\nDILI, 22 marsu 2021 (TATOLI)—Kontribuisaun seguransa sosiál ne’ebé Institutu Nasionál Seguransa Sosiál (INSS) rekolla durante ne’e hosi benefisáriu, integra ona iha sistema integradu hanaran Real-Time Transfer Network (R-TiMOR).\n“Integra iha sistema R-TiMOR atu garante transparánsia, nune’e públiku bele asesu hodi hatene, liuliu kontribuinte sira bele hatene sira-nia osan iha seguransa sosiál ne’e hira ona,” Prezidente Konsellu Administrasaun INSS, Longuinhos Armando Leite, relata ba Agência TATOLI, via telefónika, segunda ne’e.\nNia dehan, razaun integra iha sistema ne’e tanba kontribuisaun ne’e la’ós orsamentu Estadu maibé traballadór nian, tanba ne’e integra iha sistema integradu ida atu entidade hotu bele kontrola.\n“Nune’e, ita hotu bele hatene sé lae ema preokupa katak kada fulan ko’a osan maibé lahatene osan ne’e para iha ne’ebé,” nia akresenta.\nNotísia relevante: Governu aprova kriasaun fundu rezerva ba seguransa sosiál\nKontribuisaun seguransa sosiál hahú iha outubru 2017 to’o agora, no 16 setembru 2020 Governu estabelese Fundu Rezerva ba Seguransa Sosiál (FRSS).\nObjetivu kriasaun fundu atu asegura no iha ligasaun direta ho estabilizasaun finanseira no sustentabilidade rejime kontributivu seguransa sosiál.\nEnkuantu, INSS rekolla ona orsamentu hosi seguransa sosiál millaun $93 ne’ebé daudaun iha Banku Sentrál Timor-Leste (BCTL, sigla portugés).\nAleinde ne’e, iha tinan 2020 INSS rejista ona benefisiáriu hamutuk 100.000 no hosi númeru ne’e 47% hosi setór públiku no 53% hosi setór privadu.\nKontribuisaun seguransa sosiál hamutuk 10% hosi totál saláriu benefisáriu kada fulan, ne’ebé kompostu hosi 4% hosi traballadór (benefisiáriu) no 6% hosi empregadór (instituisaun Estadu/na’in ba kompañia).\nPrevious articleLoron mundiál bee-moos, PA RAEOA-ZEESM,TL husu SAS asegura sistema distribuisaun\nNext articlePN hasai ona imunidade ba Deputadu António da Conceição\nMAPKOMS enkoraja komunidade Betulau partisipa vasina\nAILEU, 10 outubru 2021 (TATOLI)—Ministru Asuntu Parlamentár no Komunikasaun Sosiál (MAPKOMS), Francisco Jerónimo enkoraja komunidade Suku Betulau, postu administrativu Lequidoe, munisípiu Aileu atu partisipa...